rejauldu/bengali-wikipedia huggingface dataset:
আনফরগিভেন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে।https://www.wrestleview.com/news2006/1189997648.shtml এটি আনফরগিভেন কালানুক্রমিকের অধীনে প্রচারিত দশম অনুষ্ঠান ছিল। এই অনুষ্ঠানটি ২০০৭ সালের ১৬ই সেপ্টেম্বর তারিখে মার্কিন যুক্তরাষ্ট্রের টেনেসির মেমফিসের ফেডএক্সফরামে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দি আন্ডারটেকার একক ম্যাচে মার্ক হেনরিকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি অরটন ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে জন সিনাকে এবং ইসিডাব্লিউ চ্যাম্পিয়নশিপ ম্যাচে সিএম পাংক এলিজাহ বুর্ককে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ইসিডাব্লিউতে প্রদর্শন করা হয়েছে।   পটভূমি  আনফরগিভেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। অতঃপর ডাব্লিউডাব্লিউএফ এক ঘোষণায় জানিয়েছিল যে আনফরগিভেন একটি বার্ষিক সরাসরি অনুষ্ঠান হিসেবে প্রতি বছরের সেপ্টেম্বর মাসে অনুষ্ঠিত হবে। আনফরগিভেন ১৯৯৮ সালের ২৪শে এপ্রিল মাসে ২১তম ইন ইয়র হাউজ প্রতি-দর্শনে-পরিশোধ (পিপিভি) হিসেবে অনুষ্ঠিত হয়েছিল।  ২০০৭ সালের এই অনুষ্ঠানটি আনফরগিভেন কালানুক্রমিকের দশম অনুষ্ঠান ছিল, যা ১৬ই সেপ্টেম্বর তারিখে মার্কিন যুক্তরাষ্ট্রের টেনেসির মেমফিসের ফেডএক্সফরামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০০৭ আনফরগিভেন বিষয়শ্রেণী:সেপ্টেম্বর ২০০৭-এ মার্কিন যুক্তরাষ্ট্রে ঘটনা বিষয়শ্রেণী:২০০৭-এ টেনেসি বিষয়শ্রেণী:টেনেসিতে ঘটনা বিষয়শ্রেণী:মেমফিসে পেশাদার কুস্তি
তর্জা এক ধরনের দীর্ঘ ঐতিহ্যবাহী বাংলার অনুষ্ঠান। এটি  লোকজ কবিতার একটি প্রতিযোগিতা। ঐতিহাসিকভাবে এটি পরিবেশন করা হয়ে থাকে গ্রাম্য আসরে কোনো চণ্ডীমণ্ডপে অথবা গ্রামদেবতার পূজাবেদি, মেলা অথবা অন্যান্য সামাজিক অনুষ্ঠানে। সাধারণত রাস্তাঘাটে, বাজারের কোনো স্থানে, বা মঞ্চ সাজিয়েও বিবিধ ধর্মীয় অনুষ্ঠানে এর পরিবেশনা করা হয়ে থাকে। প্রতিযোগিতার বিষয় নির্ধারণ করা হয় সাধারণত রামায়ণ, মহাভারত বা পুরাণ থেকে। কবিরা তাদের নিজ অংশটি ছড়া আকারে গায় এবং অন্য অংশগ্রহণকারীকে এর অর্থ অনুমান করতে হয়। বাংলার নবজাগরণের সময়ে আধুনিকায়নের জোয়ারে ঝুমুর ক্লাবসহ এমন অনেক ক্লাব ধ্বংশ করা হয়েছিল এদের অশালীন বিষয়বস্তু আছে বলে।Recasting Women:Essays in Colonial History, Kumkum Sangari et al., page 157  একটি তর্জা শ্লোকের উদাহরণ:   মাগী মিনশেকে চিৎ করে ফেলে দিয়ে বুকে দিয়েছে পা   আর চোখটা করে ঝুলুর ঝুলুর, মুখে নাইকো রা।  এর আক্ষরিক অনুবাদ: "কোনো বেহায়া মেয়ে পুরুষকে মাটিতে উপুড় করে ফেলে দিয়ে তার বুকে পা দিয়েছে, আর রাগে চোখ আগুন ঝরাচ্ছে মুখে কোনো আওয়াজ না করে।"  এই ধাঁধার উত্তর হল দেবী কালী এবং তাঁর সাথে যুক্ত কিংবদন্তি। এর উত্তরদাতারা সেই মুহূর্তে তৈরি একটি কবিতায় তার উত্তরও গাইবে।   একটি শিল্প মাধ্যম  এই কবিতা প্রতিযোগিতায় জেগে ওঠা সংগীতের একটি বিশেষ রূপ আছে। এছাড়া এটি অন্যান্য অনুরূপ লোকজ সংস্কৃতি ঝুমুর, টপ্পার সাথে ওতপ্রোতভাবে জড়িত। বঙ্গের সংগীত জগতে এটি যোগ করছে এক অনন্য মাত্রা।   তথ্যসূত্র   বিষয়শ্রেণী:বাংলা সাহিত্য
শেইখুপুরা (, ) পাকিস্তানের পাঞ্জাব প্রদেশে অবস্থিত একটি অন্যতম শহর। ১৬০৭ সালে মুগল সম্রাট জাহাঙ্গীর কর্তৃক প্রতিষ্ঠিত শেইখুপুরা বর্তমানে পাকিস্তানের ১৭তম বৃহত্তম শহর এবং শেইখুপুরা জেলার সদর দপ্তর। শহরটি মূলত একটি শিল্প কেন্দ্রীয় অঞ্চল এবং উপগ্রহ শহর, লাহোরের উত্তর-পশ্চিম থেকে প্রায় ৩৮ কিলোমিটার দূরত্বে অবস্থিত।  উল্লেখযোগ্য ব্যক্তিবর্গ  আকিব জাভেদ - পাকিস্তানের সাবেক ক্রিকেটার  জাহাঙ্গীর - মুঘল সাম্রাজ্যের চতুর্থ সম্রাট  মোহাম্মাদ আসিফ - পাকিস্তানি ক্রিকেটার  ওয়ারিস শাহ - সুফিবাদী কবি  তথ্যসূত্র  বহিঃসংযোগ  Official Website of Punjab Government   বিষয়শ্রেণী:পাকিস্তানের শহর বিষয়শ্রেণী:পাঞ্জাব, পাকিস্তানে শিক্ষা
মৌলভি মোহাম্মদ আবদুল কবীর তালেবান সংগঠনের নেতৃত্বের একজন সিনিয়র সদস্য The list of individuals belonging to or associated with the Taliban , United Nations, October 4, 2006 এবং ৪ অক্টোবর ২০২১ সাল থেকে আফগানিস্তানের আবদুল গনি বারাদার এবং আবদুল সালাম হানাফির পাশাপাশি একজন ভারপ্রাপ্ত তৃতীয় উপ-প্রধানমন্ত্রী ছিলেন।  তিনি এর আগে ১৬ এপ্রিল ২০০১ থেকে ১৩ নভেম্বর ২০০১ পর্যন্ত আফগানিস্তানের ভারপ্রাপ্ত প্রধানমন্ত্রী ছিলেন ।   জাতিসংঘ এই বিষয়ে রিপোর্ট করেছিলেন যে, তিনি তালেবানের মন্ত্রী পরিষদের দায়িত্বে দ্বিতীয় ডেপুটি ছিলেন; নানগারহার প্রদেশের গভর্নর; এবং পূর্বাঞ্চলীয় অঞ্চলের প্রধান। জাতিসংঘের প্রতিবেদনে বলা হয়েছে যে কবীরআফগানিস্তানের পাকতিয়ায় ১৯৫৮ থেকে ১৯৬৩ সালের মধ্যে জন্মগ্রহণ করেন এবং তিনি জাদরান উপজাতি থেকে এসেছিলেন। জাতিসংঘের মতে কবীর পূর্ব আফগানিস্তান থেকে মার্কিন বাহিনীকে সরানোর জন্য জিহাদী অভিযানে সক্রিয় ভূমিকা পালন করেছেন।   কর্মজীবন  ২০০২ সালের এপ্রিল মাসে, আব্দুল রাজ্জাক অ্যাসোসিয়েটেড প্রেসকে বলেছিলেন যে কবীর আহমেদ খদরের সাথে নানগারহার থেকে পাক্তিয়ায় পালিয়ে গেছে বলে তার বিশ্বাস।   চীনা সংবাদ সংস্থা সিনহুয়া জানিয়েছে, ২০০৫ সালের ১৬ জুলাই পাকিস্তানের নওশেরায় আবদুল কবীরকে আটক করা হয়। Top Taliban leaders captured, Shia News, July 19, 2005 আবদুল কবীরের সাথে তার ভাই আব্দুল আজিজ, মোল্লা আব্দুল কাদির, মোল্লা আব্দুল হক এবং তালেবান নেতৃত্বের মত পাঁচজন নামহীন সদস্যও ছিলেন।  ১৯ জুলাই, ২০০৬ তারিখে, মার্কিন যুক্তরাষ্ট্রের কংগ্রেসম্যান রসকো জি. বার্টলেট আব্দুল কবীরকে প্রাক্তন সন্দেহভাজন সন্ত্রাসী হিসাবে তালিকাভুক্ত করেছিলেন যাকে মার্কিন সরকার আর হুমকি বলে মনে করে না।   এই প্রতিবেদন সত্ত্বেও, এশিয়া টাইমসে উদ্ধৃত গোয়েন্দা কর্মকর্তারা ইঙ্গিত দিয়েছেন যে, কবীর এবং অন্যান্য সিনিয়র তালিবান নেতারা ২০০৭ সালের রমজান মাসের সময়ে পাকিস্তানের উত্তর ওয়াজিরিস্তানে ছিলেন, তিনি সে সময়ে দক্ষিণ-পূর্ব আফগানিস্তানে মার্কিনীদের উপর একটি আক্রমণের পরিকল্পনা করেছিলেন। Pakistan plans all-out war on militants, Asia Times, October 19, 2007  ২০০৭ সালের ২১ শে অক্টোবর, সিনহুয়া দৈনিক আফগানিস্তানের একটি অ্যাকাউন্ট থেকে উদ্ধৃত করে জানায় যে আব্দুল কবীরকে নানগারহার, লাঘমান, কুনার এবং নূরিস্তান প্রদেশে সে সময়ে কমান্ডার নিযুক্ত করা হয়েছিল। Report: Taliban appoint new regional chief in Afghanistan, Xinhua, October 21, 2007  ২০১০ সালের ২১ শে ফেব্রুয়ারি একটি প্রতিবেদনে বলা হয়েছিল যে মোল্লা বারাদারের কাছ থেকে প্রাপ্ত গোয়েন্দা তথ্যের কারণে কবীরকে পাকিস্তানে আটক করা হয়েছিল, যা নিজেই এই মাসের শুরুতে হেফাজতে নেওয়া হয়েছিল। পরে মুক্তি পায় কবীর।    তথ্যসূত্র   বিষয়শ্রেণী:তালেবান সরকারের মন্ত্রী বিষয়শ্রেণী:আফগানিস্তানের প্রধানমন্ত্রী বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানে আফগান প্রবাসী বিষয়শ্রেণী:১৯৫৮-এ জন্ম
মোহাম্মাদ শেহজাদ (; জন্ম: ৩১ জানুয়ারি, ১৯৮৮) হলেন একজন আফগান আন্তর্জাতিক ক্রিকেটার। তিনি হলেন ডানহাতি ব্যাটসম্যান এবং প্রধানত উইকেট-রক্ষক হিসেবে দায়িত্ব পালন করে থাকেন। এছাড়াও শেহজাদ আফগানিস্তান দলের হয়ে আন্তর্জাতিক ক্রিকেটে ডানহাতি উদ্বোধনী ব্যাটসম্যান হিসেবে প্রতিনিধিত্ব করে থাকেন।   খেলোয়াড়ী জীবন  শেহজাদ ২০০৯ সালের আইসিসি বিশ্বকাপ বাছাইপর্বে আফগানিস্তান দলের জন্য ওয়ানডে স্ট্যাটাস অর্জন করতে সাহায্য করেন। ২০০৯ সালে আগস্টে প্রথম শ্রেণীর ক্রিকেটে জিম্বাবুয়ে একাদশের বিরুদ্ধে তার অভিষেক হয়।  আফগানিস্তান জাতীয় দলের ২০০৯ সালে নেদারল্যান্ডস সফরে শেহজাদ আফগানিস্তানের ওডিআই ক্রিকেট ইতিহাসের প্রথম সেঞ্চুরি অর্জন করার ইতিহাস গড়েন। উক্ত ম্যাচে শেহজাদ ১১০ রান করতে সক্ষম হন যার ফলে আফগানিস্তান ৬ উইকেটের সহজ জয় লাভ করেন।http://www.espncricinfo.com/icccont2010/content/story/449712.html Afghanistan chase down 494 with Shahzad double  শেহজাদ ছিলেন ২০১০ সালের আইসিসি বিশ্বকাপ টুয়েন্টি২০ বাছাইপর্বের অন্যতম খেলোয়াড়।ICC World Twenty20 Afghanistan squad   তথ্যসূত্র    আরও দেখুন   মোহাম্মাদ নবী  নওরোজ মঙ্গল  আফগানিস্তান জাতীয় ক্রিকেট দল   বহিঃসংযোগ     বিষয়শ্রেণী:আফগান ক্রিকেটার বিষয়শ্রেণী:১৮৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান উইকেট-রক্ষক বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:১৯৯১-এ জন্ম বিষয়শ্রেণী:পশতু ব্যক্তি বিষয়শ্রেণী:পাকিস্তানে আফগান প্রবাসী বিষয়শ্রেণী:পেশাওয়ার জালমির ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:ক্রিকেটে নিষিদ্ধ মাদক গ্রহণকারী বিষয়শ্রেণী:পাকতিয়া প্যান্থার্সের ক্রিকেটার বিষয়শ্রেণী:উইকেট-রক্ষক বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার
এম. আতাউর রহমান (১৮ অক্টোবর ১৯২৭ - ২০ মার্চ ২০২১) ছিলেন বাংলাদেশ নৌবাহিনীর একজন কমোডর, ইবনে সিনা ট্রাস্টের সাবেক চেয়ারম্যান, ইসলামী ব্যাংক এবং দিগন্ত টেলিভিশনের চেয়ারম্যান।   প্রারম্ভিক জীবন ও শিক্ষা  রহমান ১৯২৭ সালের ১৮ অক্টোবর ব্রিটিশ ভারতের বেঙ্গল প্রেসিডেন্সির নারায়ণগঞ্জ জেলায় (বর্তমানে ঢাকা বিভাগ) জন্মগ্রহণ করেন। তিনি ১৯৪৯ সালে ভারতের শিবপুরের বেঙ্গল ইঞ্জিনিয়ারিং কলেজ থেকে প্রকৌশলে স্নাতক ডিগ্রি অর্জন করেন।   সামরিক জীবন  রহমান ১৯৫০ সালে পাকিস্তান নৌবাহিনীতে উপ-লেফটেন্যান্ট হিসেবে কমিশন লাভ করেন। তিনি একজন প্রকৌশলী কর্মকর্তা ছিলেন এবং রয়েল নেভাল ইঞ্জিনিয়ারিং কলেজ থেকে স্নাতকোত্তর সম্পন্ন করেন। বাংলাদেশের স্বাধীনতার পর ১৯৭৩ সালে তিনি পাকিস্তান থেকে দেশে ফিরে আসেন। তিনি বাংলাদেশ নৌবাহিনীতে যোগদান করেন। এছাড়াও তিনি বাংলাদেশ অভ্যন্তরীণ নৌপরিবহন কর্তৃপক্ষের চেয়ারম্যান নিযুক্ত হন। তিনি ১৯৭৬ সালে বাংলাদেশ নৌবাহিনী থেকে অবসর গ্রহণ করেন, কিন্তু সচিব পদমর্যাদা নিয়ে সরকারি চাকরিতে যোগদান অব্যাহত রাখেন। পরবর্তীতে তিনি মোংলা বন্দর কর্তৃপক্ষের চেয়ারম্যান হিসেবে দায়িত্ব পালন করেন। ১৯৮০ সালের ২৭ অক্টোবর তিনি বাংলাদেশ ট্রেড এন্ড ট্যারিফ কমিশনের চেয়ারম্যান নিযুক্ত হন। তিনি ১৯৮৪ সালের ৩০ জানুয়ারি অবসর গ্রহণের আগ পর্যন্ত এই পদে দায়িত্ব পালন করেন।  সরকারি চাকরি থেকে অবসর গ্রহণের পর তিনি ইসলামী ব্যাংকের চেয়ারম্যান হিসেবে দায়িত্ব পালন করেন, এই পদে তিনি ১৭ বছর ধরে অধিষ্ঠিত ছিলেন। তিনি ইবনে সিনা ট্রাস্টের চেয়ারম্যান হিসেবেও দায়িত্ব পালন করেন। এছাড়াও তিনি দিগন্ত টেলিভিশনের প্রতিষ্ঠাতা চেয়ারম্যান ছিলেন।   মৃত্যু  রহমান ২০২১ সালের ২০ মার্চ বাংলাদেশের রাজধানী ঢাকায় মারা যান।   তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:বাংলাদেশী সরকারি চাকরিজীবী
নিউজিল্যান্ড পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। এ সফরের আগে নিউজিল্যান্ড দল নেদারল্যান্ডসের বিরুদ্ধে একটি সিরিজ খেলে।  প্রাথমিকভাবে সফরটি ২০২০ সালের জুলাই মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে সফরটি শঙ্কার মুখে পড়ে যায়। ২০২০ সালের জুন মাসে সফরটি আনুষ্ঠানিকভাবে স্থগিত করা হয়। ২০২২ সালের জুন মাসে সফরের পুনর্নির্ধারিত সূচি নিশ্চিত করা হয়।  টি২০আই সিরিজে নিউজিল্যান্ড ২–১ ব্যবধানে জয়ী হয়। ওডিআই সিরিজেও নিউজিল্যান্ড ২–১ ব্যবধানে জয়লাভ করে।  দলীয় সদস্য ওডিআইটি২০আইওডিআই ও টি২০আই নিকোলাস পুরান (অধি.) (উই.)  শেই হোপ (সহ-অধি.) (উই.)  আকিল হোসেন  আলজারি জোসেফ  ইয়্যানিক কারিয়া  কাইল মেয়ারস  কিমো পল  কিসি কার্টি  কেভিন সিনক্লেয়ার  গুডাকেশ মোতি  জার্মেইন ব্ল্যাকউড  জেডেন সিলস  জেসন হোল্ডার  ব্র্যান্ডন কিং  শামার ব্রুকস  শিমরন হেটমায়ার নিকোলাস পুরান (অধি.) (উই.)  রভমান পাওয়েল (সহ-অধি.)  আকিল হোসেন  আলজারি জোসেফ  ওডিন স্মিথ  ওবেদ ম্যাককয়  কাইল মেয়ারস  কিমো পল  জেসন হোল্ডার  ডমিনিক ড্রেকস  ডেভন থমাস (উই.)  ব্র্যান্ডন কিং  রোমারিও শেফার্ড  শামার ব্রুকস  শিমরন হেটমায়ার  হেইডেন রশিদি ওয়ালশ কেন উইলিয়ামসন (অধি.)  ইশ সোধি  গ্লেন ফিলিপস (উই.)  জেমস নিশাম  টম ল্যাথাম (উই.)  টিম সাউদি  ট্রেন্ট বোল্ট  ডেভন কনওয়ে (উই.)  ড্যারিল মিচেল  ফিন অ্যালেন (উই.)  বেন সিয়ারস  মাইকেল ব্রেসওয়েল (উই.)  মার্টিন গাপটিল  মিচেল স্যান্টনার  ম্যাট হেনরি  লকি ফার্গুসন পাঁজরের চোটের কারণে টি২০আই সিরিজ চলার সময়ে ম্যাট হেনরি নিউজিল্যান্ড দল থেকে বাদ পড়ে যান, যে কারণে ওডিআই সিরিজের জন্য নিউজিল্যান্ড দলে বেন সিয়ারসকে যোগ করা হয়। ওডিআই সিরিজ শুরুর আগে কিমো পল, গুডাকেশ মোতি ও শিমরন হেটমায়ার ওয়েস্ট ইন্ডিজের ওডিআই দল থেকে ছিটকে যান, যে কারণে দলে ইয়্যানিক ক্যারিয়া ও জার্মেইন ব্ল্যাকউডকে যুক্ত করা হয়। একই সাথে ওডিন স্মিথকেও ওয়েস্ট ইন্ডিজের ওডিআই দলে রিজার্ভ খেলোয়াড় হিসেবে রাখা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ ওয়েস্ট ইন্ডিয়ান ক্রিকেট বিষয়শ্রেণী:২০২২-এ নিউজিল্যান্ডীয় ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের ওয়েস্ট ইন্ডিজ সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
সুভাষ শচদেব ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০০৪ সালে মতি নগর আসন থেকে নির্বাচন করে প্রথমবারের মতো বিধানসভায় নির্বাচিত হয়েছিলেন এবং ২০০৮ ও ২০১৩ সালেও একই আসন থেকে নির্বাচিত হয়েছিলেন।     তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:দিল্লি বিধানসভার সদস্য ২০১৩-২০১৫
মোঃ মাহফুজুর রহমান (জন্ম ১ ডিসেম্বর ১৯৬১)  বাংলাদেশ সামরিক বাহিনীর একজন সাবেক  লেফটেন্যান্ট জেনারেল।  প্রধানমন্ত্রীর কার্যালয়ের অধীনে সশস্ত্র বাহিনী বিভাগের সাবেক ১৪তম প্রিন্সিপাল স্টাফ অফিসার (পিএসও) ছিলেন।    প্রাথমিক জীবন এবং শিক্ষা  তিনি ১ ডিসেম্বর ১৯৬১ সালে রাজশাহী জেলায় জন্মগ্রহণ করেন। ১৯৮১ সালে বাংলাদেশ সেনাবাহিনীতে কমিশন পাওয়া মাহফুজুর রহমান একটি পদাতিক ডিভিশনের কমান্ডার ছিলেন। তিনি স্টাফ কলেজ এবং মিরপুরে সশস্ত্র বাহিনী যুদ্ধ কোর্সে আরও গবেষণা সম্পন্ন করেন।   ভারতের জাতীয় প্রতিরক্ষা কলেজের প্রাক্তন ছাত্র এবং রয়েল কলেজ অফ ডিফেন্স স্টাডিজ, যুক্তরাজ্য (লন্ডন) এর প্রাক্তন ছাত্র। প্রতিরক্ষা অধ্যয়ন (এমডিএস), যুদ্ধ অধ্যয়ন (এমডব্লিউএস) এবং ব্যবসায় প্রশাসন (এমবিএ) তে মাস্টার্স সম্পন্ন করেন। ভারতের মাদ্রাজ বিশ্ববিদ্যালয় থেকে এমফিল করেন । ঝিনাইদহ ক্যাডেট কলেজের সাবেক এই ছাত্র পিএইডি ডিগ্রি নিয়েছেন জাহাঙ্গীরনগর বিশ্ববিদ্যালয় থেকে।  বাংলাদেশ-ভারত বাণিজ্য সম্পর্ক নিয়ে মাহফুজুর রহমান সম্পাদিত একটি বই রয়েছে। দ্বিতীয় বই নন-ট্রেডিশনাল সিকিউরিটি স্ট্রাটেজি ফর অ্যাড্রেসিং ট্রান্স-বর্ডার ক্রাইম ইন বাংলাদেশ প্রকাশনার জন্য অপেক্ষায় আছে।    সামরিক কর্মজীবন  মাহফুজুর রহমান একটি ইনফ্যান্ট্রি ব্যাটালিয়ন, দুই ইনফ্যান্ট্রি ব্রিগেড এবং বাংলাদেশ সেনাবাহিনীর এক পদাতিক বিভাগের কমান্ড দেন। তিনি বাংলাদেশ সেনাবাহিনীর সদর দফতরে ব্রিগেড মেজর এবং জেনারেল স্টাফ অফিসার গ্রেড ও ডিরেক্টর সামরিক অপারেশন হিসাবে কাজ করেছেন। তিনি বাংলাদেশ সামরিক একাডেমীতে জাতীয় প্রতিরক্ষা কলেজের ওয়ার কোর্সের স্টাফকে নির্দেশনা দেন। তিনি ডিফেন্স সার্ভিস কমান্ড অ্যান্ড স্টাফ কলেজের কমান্ড্যান্ট এবং বাংলাদেশ সেনাবাহিনীর স্কুল অব ইনফ্যান্ট্রি অ্যান্ড টেকটিক্সের কমান্ড্যান্ট হিসাবেও কাজ করেছেন। তিনি বাংলাদেশ সেনাবাহিনীর অ্যাডজুটেন্ট জেনারেল এবং ট্রাস্ট ব্যাংকের ভাইস চেয়ারম্যান হিসাবে দায়িত্ব পালন করেছেন।   জাতিসংঘ মিশন  সিয়েরেলিওনে জাতিসংঘ শান্তিরক্ষা কার্যক্রমে অংশ নিয়ে এসেছেন মাহফুজুর রহমান।    আরো দেখুন   চৌধুরী হাসান সারওয়ার্দী  মোহাম্মদ আতিকুর রহমান  নুরউদ্দীন খান  মো: জাহাঙ্গীর আল মুস্তাহিদুর রহমান  তথ্যসূত্র   পূর্বসূরীআবু বেলাল মোহাম্মদ শফিউল হক  সশস্ত্র বাহিনী বিভাগের প্রিন্সিপাল স্টাফ অফিসার ১ ফেব্রুয়ারি ২০১৬ - ২৪ নভেম্বর ২০২০ উত্তরসূরীওয়াকার-উজ-জামান  বিষয়শ্রেণী:১৯৬১-এ জন্ম বিষয়শ্রেণী:বাংলাদেশী জেনারেল বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার ব্যক্তি বিষয়শ্রেণী:বাংলাদেশের সশস্ত্র বাহিনীর পিএসও বিষয়শ্রেণী:প্রিন্সিপাল স্টাফ অফিসার (বাংলাদেশ)
সোনভদ্র হল ভারতের উত্তরপ্রদেশের দ্বিতীয় বৃহত্তম জেলা। সোনভদ্র ভারতের একমাত্র জেলা যার সীমান্তে চারটি রাজ্য রয়েছে, সেগুলি হল পশ্চিমে মধ্যপ্রদেশ, দক্ষিণে ছত্তিশগড়, দক্ষিণ - পূর্বে ঝাড়খণ্ড এবং পূর্বে বিহার। এটি রাজ্যের দক্ষিণ-পূর্ব প্রান্তে অবস্থিত। এর উত্তর-পশ্চিমে মির্জাপুর জেলা, উত্তরে চান্দৌলি জেলা, উত্তর-পূর্বে বিহার রাজ্যের কাইমুর, রোহতাস জেলা, পূর্বে ঝাড়খণ্ড রাজ্যের গড়োয়া জেলা, দক্ষিণে ছত্তিশগড় রাজ্যের বলরামপুর জেলা এবং পশ্চিমে মধ্যপ্রদেশ রাজ্যের সিংরৌলি জেলা। জেলাটি ৬৭৮৮  কিলোমিটার২ অঞ্চল জুড়ে বিস্তৃত এবং এর জনসংখ্যা ১,৮৬২,৫৫৯ (২০১১ আদমশুমারি), এখানকার জন ঘনত্ব প্রতি কিলোমিটার২-এ ২৭০ জন।  জেলা সদর শহর রবার্টসগঞ্জ শহরে অবস্থিত। সোনভদ্র জেলা একটি শিল্প অঞ্চল এবং এখানে প্রচুর খনিজ যেমন বক্সাইট, চুনাপাথর, কয়লা, স্বর্ণ ইত্যাদি রয়েছে।  সোনভদ্রকে ‘ভারতের শক্তি রাজধানী’ বলা হয়, কারণ এখানে প্রচুর বিদ্যুৎকেন্দ্র রয়েছে। সোনভদ্র বিন্ধ্য পর্বত এবং কাইমুর পর্বতের মধ্যে অবস্থিত এবং এর ভূসংস্থান ও প্রাকৃতিক পরিবেশে মুগ্ধ। ভারতের প্রথম প্রধানমন্ত্রী পণ্ডিত জওহরলাল নেহ্‌রু সোনভদ্রকে ’ভারতের সুইজারল্যান্ড‘ বলে উল্লেখ করেছিলেন।  thumb|right|জওহরলাল নেহ্‌রু রিহান্দ বাঁধের উদ্বোধনী অনুষ্ঠানে ২০১৭ সালে উত্তরপ্রদেশের মুখ্যমন্ত্রী যোগী আদিত্যনাথ "সোনভদ্র"কে পূর্বাঞ্চলের পর্যটক আকর্ষণ কেন্দ্র হিসাবে স্বীকৃতি দিয়েছেন এবং উত্তরপ্রদেশের পর্যটন বিভাগ দ্বারা একে আরও উন্নীত করা হয়েছে।  ইতিহাস সোন নদীর উপত্যকায় প্রচুর গুহা ছিল, যেখানে প্রাচীন বাসিন্দাদের আদি বাসস্থান ছিল। এই অঞ্চলটি প্রাগৈতিহাসিক মানুষদের ক্রিয়াকলাপের কেন্দ্র ছিল এই অঞ্চলে প্রচুর পরিমাণে শিলা চিত্র (প্রাগৈতিহাসিক গুহা শিল্প) পাওয়া গেছে, যা থেকে এই ধারণাটি স্পষ্ট হয়েছে। রামায়ণ এবং মহাভারতের ধর্মীয় এবং সাংস্কৃতিক দৃষ্টিকোণ থেকে প্রাপ্ত প্রমাণের ভিত্তিতে হুইয়েন এখানে সাংস্কৃতিক প্রতিচ্চিত্রের সন্ধান পেয়েছিলেন। জরাসন্ধ মহাভারতের অনেক শাসককে এখানে বন্দী করে রেখেছিল। বলা হয় যে 'ভরদের' এখানে বসতি ছিল, এর সাথে এখানে ৫ম শতাব্দী পর্যন্ত জেলার চেরো, সিয়ারিস এবং খারোয়ার সম্প্রদায় বসবাস করত। বিজয়গড় দুর্গে 'স্থানীয়' রাজাদের শাসন ছিল। এই জেলা ১১শ থেকে ১৩শ শতাব্দীর মধ্যে দ্বিতীয় কাশী হিসাবে বিখ্যাত ছিল। খ্রীষ্টপূর্ব নবম শতাব্দীতে ব্রহ্মদত্ত রাজবংশ, নাগ বংশ দ্বারা বিভক্ত ছিল। গুপ্ত সাম্রাজ্য শুরু হওয়ার আগে কুষাণ এবং নাগেরা এই অঞ্চলে আধিপত্য বিস্তার করেছিল। সপ্তম শতাব্দীর শেষার্ধে হর্ষবর্ধন মারা যাওয়ার পরে, এটি ১০২৫ সাল অবধি গুর্জর-প্রতিহারের নিয়ন্ত্রণে ছিল, এর পরে মাহমুদ গজনভি তাদের বিতাড়িত করে। এই অঞ্চলটি মোগল সম্রাটদের বিভিন্ন শাসকের প্রশাসনের অধীনে ছিল। কিছু দুর্গ যেমন আগোরি দুর্গ মদন শাহের নিয়ন্ত্রণে ছিল। ১৮শ শতকে, জেলাটি বেনারস রাজ্যের নারায়ণ শাসকদের নিয়ন্ত্রণে আসে, যারা জেলার বেশ কয়েকটি দুর্গ নির্মাণ বা দখল করেছিল। ১৭৭৫-এর পরের দশকে, ব্রিটিশ বেনারসের রাজাদের বেশিরভাগ অঞ্চল নিজেদের প্রশাসনিক নিয়ন্ত্রণে নিয়েছিল। ব্রিটিশদের নিয়ন্ত্রণাধীন মির্জাপুরই বর্তমান মির্জাপুর এবং সোনভদ্র জেলা অন্তর্ভুক্ত ছিল। এছাড়াও, বর্তমানের সোনভদ্র জেলা এবং রবার্টসগঞ্জ তহশিল এর আওতাধীন।  ১৯৮৯ সালের ৪ঠা মার্চ, সোনভদ্র জেলাকে মির্জাপুর জেলা থেকে আলাদা করা হয়।  তথ্যসূত্র  বহিঃসংযোগ     বিষয়শ্রেণী:ভারতের কয়লাখনির জেলা বিষয়শ্রেণী:উত্তরপ্রদেশের জেলা বিষয়শ্রেণী:সোনভদ্র জেলা
thumb|upright=1.5|ডার্বিশায়ার  ডার্বিশায়ার () ইংল্যান্ডের ইস্ট মিডল্যান্ডস অঞ্চলের একটি কাউন্টি। এই কাউন্টির উত্তর-পশ্চিমে গ্রেটার ম্যানচেস্টার, উত্তরে ওয়েস্ট ইয়র্কশায়ার, উত্তর-পূর্বে সাউথ ইয়র্কশায়ার, পূর্বে নটিংহামশায়ার, দক্ষিণ-পূর্বে লিস্টারশায়ার, পশ্চিম ও দক্ষিণ-পশ্চিমে স্ট্যাফোর্ডশায়ার, এবং পশ্চিমে চেশায়ার অবস্থিত। এই কাউন্টির সর্বোচ্চ বিন্দু হল ৬৩৬ মিটার (২,০৮৭ ফুট) উচ্চতা বিশিষ্ট কিন্ডার স্কাউট এবং সর্বনিম্ন স্থান হল ট্রেন্ট মিডোস, যেখান হতে ট্রেন্ট নদী ডার্বিশায়ার অতিক্রম করে। ডার্বি (Derby) এই কাউন্টির বৃহত্তম শহর। ম্যাটলক এই কাউন্টির সদর।  তথ্যসূত্র  বিষয়শ্রেণী:ইংল্যান্ডের কাউন্টি বিষয়শ্রেণী:ডার্বি বিষয়শ্রেণী:অ-মহানগর কাউন্টি
সুমাইয়া সিদ্দিকী (জন্মঃ ৩০ নভেম্বর১৯৮৮) হলেন একজন পাকিস্তানি আন্তর্জাতিক প্রমিলা ক্রিকেটার।  খেলোয়াড়ী জীবন একদিনের আন্তর্জাতিক সুমাইয়া দক্ষিণ আফ্রিকার বিরুদ্ধে ২০০৭ সালের জানুয়ারীতে একদিনের আন্তর্জাতিকে আত্মপ্রকাশ করেন।  টুয়েন্টি২০ আন্তর্জাতিক এছাড়াও তিনি ২০১২ সালের ২৭ সেপ্টেম্বর ইংল্যান্ড এর বিরুদ্ধে টুয়েন্টি২০ আন্তর্জাতিক ক্রিকেটে অভিষিক্ত হন।  তথ্যসূত্র  বহিঃসংযোগ  ESPN Cricinfo  Cricket archive  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:২০১৪ এশিয়ান গেমসের পদক বিজয়ী
হার্টবিটস: প্যার অউর আরমান হল একটি ভারতীয় হিন্দি ভাষার মেডিকেল ড্রামা সিরিজ যা ২৯ নভেম্বর ২০২৪ তারিখে এমএক্স প্লেয়ারে প্রিমিয়ার হয়েছিল।  এটি সার্জিক্যাল ইন্টার্নদের ব্যক্তিগত এবং পেশাগত জীবনের উপর আলোকপাত করে।  এই সিরিজটি লিখেছেন অলকা শুক্লা এবং পরিচালনা করেছেন বিক্রম রাই। এই ছবির প্রধান চরিত্রে রয়েছেন হর্ষ বেনিওয়াল এবং শিবাঙ্গী যোশী ।    কাস্ট    হর্ষ বেনিওয়াল - অক্ষত যাদব  শিবাঙ্গী জোশী - সাঁঝ অরোরা  নিশান্ত সিং মালকানি - ডঃ সন্দীপ  যুবরাজ দুয়া - ঋষি  শ্রেয়া কালরা - ডঃ চেতনা  তাসনিম খান - রুচি  আনমল কাজানি - পুলকিত   উৎপাদন  অনুষ্ঠানের কাস্ট সদস্যরা তাদের সোশ্যাল মিডিয়ায় এই সিরিজটি ঘোষণা করেছিলেন, যার উনিশটি পর্ব রয়েছে।  হর্ষ বেনিওয়াল, শিবাঙ্গী জোশী, নিশান্ত সিং মালকানি এবং যুবরাজ দুয়াকে সিরিজে উপস্থিত হওয়ার জন্য কাস্ট করা হয়েছিল।   সিরিজটির ট্রেলার ২০২৪ সালের নভেম্বরে প্রকাশিত হয়েছিল।   অভ্যর্থনা  এবিপি নিউজের একজন পর্যালোচক উল্লেখ করেছেন, "এই অনুষ্ঠানটি মেডিকেল ছাত্রজীবনের একটি নতুন এবং মনোমুগ্ধকর দৃশ্য।"    তথ্যসূত্র    বহিঃসংযোগ      বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:হিন্দি ভাষার ওয়েব ধারাবাহিক
ডক্টর জহিরুল আলম সিদ্দিকী বাংলাদেশের একজন তরুণ বিজ্ঞানী ও গবেষক। তিনি প্রাথমিক পর্যায়ে ক্যান্সার শনাক্তকরণ ডিভাইস আবিষ্কার করে বিশ্বব্যাপী খ্যাতি অর্জন করেন।  প্রাথমিক পরিচয়  বিজ্ঞানী জহিরুল আলম সিদ্দিকীর জন্ম ১৯৭৮ সালে বৃহত্তর সিলেটের সুনামগঞ্জ জেলার জয়শ্রী গ্রামে।  শিক্ষাজীবন জহিরুল আলম সিদ্দিকী ১৯৯৩ সালে সিলেটের রেবতি-রমণ উচ্চ বিদ্যালয় থেকে মেট্রিকুলেশন পাশ করেন। ১৯৯৫ সালে এম সি কলেজ থেকে স্টার মার্কস পেয়ে তিনি ইন্টারমিডিয়েট  পরীক্ষায় উত্তীর্ণ হন। ডক্টর সিদ্দিকী ২০০১ সালে শাহজালাল বিশ্ববিদ্যালয় থেকে ভৌত রসায়নে স্নাতকোত্তর ডিগ্রি অর্জন করেন। এরপর পিএইচডি করার জন্য  ২০০৬ সালে দক্ষিণ কোরিয়ার পুসান বিশ্ববিদ্যালয়ে ভর্তি হন।    ২০০৭ সালে পিএইচডিতে অসামান্য কৃতিত্বের জন্য পুসান জাতীয় বিশ্ববিদ্যালয়ে সেরা ছাত্র নির্বাচিত হন ডক্টর সিদ্দিকী।   এরপর তিন বছর অস্ট্রেলিয়ার মোনাশ ইউনিভার্সিটির প্রফেসর এলান বন্ডের কাছে পোস্ট ডক্টরাল করেন।  কর্মজীবন  ডক্টর জহিরুল আলম সিদ্দিকী ২০১০ সালে ইউনিভার্সিটি অব কুইন্সল্যান্ডের অস্ট্রেলিয়ান ইনস্টিটিউট ফর বায়ো-ইঞ্জিনিয়ারিংয়ে এবং ন্যানো টেকনোলজিতে (এইবিএন) যোগ দেন। সেখানে জ্যেষ্ঠ গবেষক হিসেবে তিনি দায়িত্ব পালন করেন। পরবর্তীতে মোনাশ বিশ্ববিদ্যালয়ে দায়িত্ব পালন করেন। বর্তমানে অস্ট্রেলিয়ার গ্রিফিথ বিশ্ববিদ্যালয়ে অধ্যাপনা করছেন তিনি। জহিরুল আলম সিদ্দিকী প্রাথমিক পর্যায়ে ক্যান্সার শনাক্তের যন্ত্র উদ্ভাবন করে বিশেষ খ্যাতি অর্জন করেন।  পুরস্কার ও সম্মাননা  ২০০৬ সালে ডক্টর সিদ্দিকী দক্ষিণ কোরিয়ার পুসান বিশ্ববিদ্যালয় থেকে "ব্রেইন কোরিয়া ২১" শীর্ষক শ্রেষ্ঠ গবেষণা পদক লাভ করেন।   তথ্যসূত্র   বিষয়শ্রেণী:বাংলাদেশী বিজ্ঞানী বিষয়শ্রেণী:সিলেট বিভাগের ব্যক্তি বিষয়শ্রেণী:সুনামগঞ্জ জেলার ব্যক্তি বিষয়শ্রেণী:সিলেটের ব্যক্তি